Aktueel – Suidooster
On Mei 3, 2017 By ArianaUysIn AktueelLewer kommentaar
Daar is tans ‘n groot krisis in die Wes-Kaap… ‘n watertekort! Die meeste mense weet dit en bespaar water, maar ook baie van die mense gee glad nie om daaroor nie. Daar is net 103 dae oor van water en ek glo baie mense besef dit nog nie. Vanaf Maandag het damvlakke tot 30% gedaal, wat 1,5 persentasiepunte laer is as ‘n week gelede. Met die laaste 10% van die water in ‘n dam,wat meestal nie bruikbaar is nie, is damvlakke ongeveer op 20%.
Hier is 8 maklike maniere om water te bespaar:
Stort met ‘n emmer in die stort. Dit kan help om jou plante water te gee.
Maak die kraan toe as jy jou tande borsel.
Maak die kraan toe as jy jou hande was.
Moenie die skottelgoedwasser aanskakel totdat dit vol is nie.
Was jou troeteldier op die gras. Op dié manier kan die gras ook water kry soos jy jou hond afspoel.
Moenie so baie stort op een dag nie. Dit is nie nodig om 2 of 3 keer te stort op ‘n dag nie.
Probeer om in 5 – 7 minute te stort.
Hergebruik grys water.
60 WISKUNDE BOFFINS PRESTEER HARMONIEUS
On April 13, 2017 By ArianaUysIn AktueelLewer kommentaar
Woensdag, 15 Maart, het 110 leerders aan die Harmony Wiskunde Olimpiade deelgeneem en fantasties presteer met ‘n total van 60 leerders wat deurgegaan het na die volgende rondte.
Na ‘n moeilike dag in die Wiskunde-klasse, het die leerders tog saamgestem dat hul die kompetisie baie geniet het. Elke leerder se toets het uit 100 punte getel. Daar was 20 vrae om te beantwoord. Na die uur van toets skryf, was almal voos gedink en daar was boonop ook hope tuiswerk wat gewag het.
Dalk sien jy ook kans om volgende jaar aan die Harmony Wiskunde Olimpiade deel te neem.
On Maart 6, 2017 By ArianaUysIn AktueelLewer kommentaar
Wit en swart, ligte en musiek en opgewonde Hoërskool Strand-leerders, dui op niks anders as die jaarlikse Valentynsbal wat op 14 Februarie 2017 gehou is.
‘n Onherkenbare skoolsaal het elkeen gegroet met dekor wat uit die boonste gehalte was. Wit en swart draperings het al die mure van die skoolsaal bedek wat dit skoon soos ‘n nuwe onthaal laat voel het. Die tema, 007 ( Ja, soos die James Bond films ) was effektief uitgebeeld. In die voorportaal kon elke paartjie, sowel as die leerders wat nie as ‘n paartjie gekom het nie, ‘n glansryke oomblik op die rooitapyt ervaar het soos hulle die saal binnegaan. ‘n Kreatiewe en elegante fotohoekie het ‘n groot versameling van vasgevangde oomblikke geskep.
Buiten die dekor en rooi tapyt was die paartjies die hoogtepunt. Die kleredrag en elegante style was naas aan die van Hollywood-sterre. Goed geoefende dansklasse, wat die dag voor die Valentynsbal by die skool deur ‘n professsionele danser aangebied is, het suksesvol op die oop dansvloer vertoon. ‘n Valentynsbal “King en Queen” is ook aangewys, nl. Pieter Welgemoed en Tania Nieman ( albei Graad 11-leerders ).
Die bederf van die aand was toe meneer Malan, die skoolhoof, die leerders op die dansbaan aansluit en saam op die meer gemoderniseerde musiek vreemde passies gedans het.
Wit en swart, ligte en musiek en opgewonde Hoërskool Strand-leerders getuig dat die Valentynsbal ‘n reuse sukses was.